**‘Alī ‘Imādu d-Dīn Nasīmī** ( azarí: Seyid Əli İmadəddin Nəsimi عمادالدین نسیمی árabe: *عمادالدین نسیمی* ع,), **Imaddadin Nasimi**, ou **Nesimi**, nado en 1369 e finado en 1417 en Alepo foi un poeta turcomán  ou azarí. Compuxo un diwan en azarí, outro en persa e varios poemas en árabe. Considerado un dos grandes poetas místicos islámicos de fins do XIV e primeiros do XV.

Traxectoria
-----------

Pouco é o que se sabe con certeza da súa vida. A maioría das fontes indican que o seu nome era Imadaddîn pero tamén se afirmou que se podía chamar Alî ou Omar.

Tampouco se sabe o seu lugar de nacemento, puido nacer preto de Alepo na actual Siria, ou preto de Bagdad na actual Iraq, tamén se propuxo a cidade de Shamakhi (Acerbaixán), onde está soterrado seu irmán.

A morte de Nisimi por Azim Azimzade.
O feito de que o autor utilizase o título de sayyid levou a pensar que descendese do profeta Mahoma, xa que ese título está reservado para os seus descendentes.

Pola súa poesía sábese que Nesîmî foi un seguidor do movemento ḥurūfī que fundara o seu mestre Fażlullāh Astarābādī de Astarābād, condenado polas autoridades por herexía e executado en Alinja, preto de Nakhchivan.

Nesîmî foi un dos máis influentes defensores da doutrina ḥurūfī, espallando as ideas do movemento en gran medida, a través da súa poesía. Mentres Fażlullāh cría que el mesmo era a manifestación de Deus, para Nesîmî, no centro da creación estaba Deus, que concedeu a súa luz á humanidade, mais por medio do sacrificio e a autoperfección, o home podía chegar a ser un con Deus.Arredor de 1417 como resultado directo das súas crenzas, consideradas blasfemas polas autoridades relixiosas contemporáneas, detivérono e, segundo a maioría das fontes, esfolárono vivo en Alepo.

Posteriormente xurdiron lendas arredor da súa execución, como como ás burlas os seus verdugos con versos improvisados, e que, tras a execución, fixo un rolo coa súa pel, cargouna sobre os seus ombreiros e partiu. Un raro relato histórico do evento — o *Tarih-i Heleb* de Akhmad ibn Ibrahim al-Halabi — relata que o tribunal, que era da escola relixiosa maliki estaba disposto a condenar a Nesîmî por apostasía, e que a orde de execución deuna o emir de Alepo, que quería evitar unha rebelión aberta.

Poesía
------

A súa obra consiste en dous diwan, coleccións de poesías, un en azarí e outro en persa. O diwan en azarí considérase a súa obra máis importante, contén 250-300 ghazals e máis de 150 rubâ'îs.

Editouse en 1881 pero a edición difire considerablemente do manuscrito e non se realizou ningunha edición académica.

A obra de Nesîmî representa un paso importante no desenvolvemento da poesía non só en azarí pero tamén na tradición poética otomá. Despois da súa morte, a súa obra continuou a exercer unha grande influencia sobre moitos poetas turcófonos como Fuzûlî (1483?-1556), Khata ' i (1487-1524), e Pir Sultan Abdal (1480-1550)

Notas
-----

1. ↑  Jo-Ann Gross (1992) *Muslims in Central Asia: expressions of identity and change* Duke University Press, p. 172.
2. ↑  *The Celestial Sphere, the Wheel of Fortune, and Fate in the Gazels of Naili and Baki*, Walter Feldman, *International Journal of Middle East Studies*, Vol. 28, Nº. 2 (maio, 1996), p. 197.
3. ↑  Walter G. Andrews, Najaat Black, Mehmet Kalpaklı (2006) *Ottoman lyric poetry: An Anthology* University of Washington Press, p. 211.
4. ↑  G. Doerfer "AZERBAIJAN viii. Azeri Turkish" *Encyclopaedia Iranica*
5. ↑  Baldick, Julian (2000). *Mystical Islam: An Introduction to Sufism.* I. B. Tauris. p. 103. ISBN 1-86064-631-X.
6. 1 2  Burrill, Kathleen R.F. (1972). *The Quatrains of Nesimi Fourteenth-Century Turkic Hurufi*. Walter de Gruyter GmbH & Co. ISBN 90-279-2328-0.
7. ↑  Lambton, Ann K. S.; Holt, Peter Malcolm; Lewis, Bernard (1970). *The Cambridge History of Islam*. Cambridge University Press. p. 689. ISBN 0-521-29138-0.
8. ↑  Průšek, Jaroslav (1974). *Dictionary of Oriental Literatures*. Basic Books. p. 138.
9. ↑  Safra, Jacob E. (2003). *The New Encyclopædia Britannica* Encyclopædia Britannica. p. 60
10. ↑  Babinger, Franz (2008). ""Nesīmī, Seyyid ʿImād al-Dīn"". *Encyclopaedia of Islam*. Brill Online.
11. ↑  "Seyid Imadeddin Nesimi". Encyclopædia Britannica. 2008.
12. ↑  Andrews, Walter G.; Black, Najaat; Kalpakli, Mehmet (1997). *Ottoman Lyric Poetry: An Anthology*. University of Texas Press. pp. 211–212. ISBN 0-292-70472-0.
13. ↑  Devellioğlu, Feri (1993). *Osmanlıca-Türkçe ansiklopedik lûgat: eski ve yeni harflerle*. Ankara: Aydın Kitabevi. pp. 823–824. ISBN 975-7519-02-2.
14. ↑  Cengiz, Halil Erdoğan (1972). *Divan şiiri antolojisi*. Milliyet Yayın Ltd. Şti. p. 149.
15. ↑  Inna Naroditskaya (2002) *Song from the land of fire: continuity and change in Azerbaijanian mugham*. Routledge, p. 10
16. ↑  N. Hanif *Biographical encyclopaedia of Sufis: Central Asia and Middle East*, Sarup & Sons, p. 360
17. ↑  Mélikoff, Irène (1992). *Sur les Traces du Soufisme Turc: Recherches sur l'Islam Populaire en Anatolie*. Editions Isis. pp. 163–174. ISBN 975-428-047-9.
18. ↑  Kuli-zade, Zümrüd (1970). *Хуруфизм и его представители в Азербайджане*. Baku: Elm. pp. 151–164.
19. ↑  Safarli, Aliyar (1985). *Imadəddin Nəsimi, Seçilmis Əsərləri*. Baku: Maarif. pp. 1–7.

|  |  |
| --- | --- |
| Control de autoridades | 
* Wd: Q982506
* WorldCat
* VIAF: 45732466
* BRE: 2262815
* CERL: cnp02152829
* EBID: ID
* FAST: 1837185
* GND: 120895595
* ISNI: 0000 0001 2130 7771
* LCCN: n85113065
* NTA: 141874317
* openMLOL: 428972
* SNAC: w6d79j57
* SUDOC: 148258514

 |